CELEX: 62018TN0127
Language: da
Date: 2018-02-28 00:00:00
Title: Sag T-127/18: Sag anlagt den 28. februar 2018 — Cortina og FLA Europe mod Kommissionen

23.4.2018   
            
            
               DA
            
            
               Den Europæiske Unions Tidende
            
            
               C 142/66
            
         Sag anlagt den 28. februar 2018 — Cortina og FLA Europe mod Kommissionen
   (Sag T-127/18)
   (2018/C 142/84)
   Processprog: nederlandsk
   
      Parter
   
   
      Sagsøgere: Cortina (Oudenaarde, Belgien) og FLA Europe (Oudenaarde) (ved advokaterne S. De Knop, B. Natens og A. Willems)
   
      Sagsøgt: Europa-Kommissionen
   
      Sagsøgernes påstande
   
   
               —
            
            
               Søgsmålet antages til realitetsbehandling.
            
         
               —
            
            
               Kommissionens gennemførelsesforordning (EU) 2017/2232 af 4. december 2017 om genindførelse af en endelig antidumpingtold og endelig opkrævning af den midlertidige told på importen af visse typer af fodtøj med overdel af læder med oprindelse i Folkerepublikken Kina og Vietnam og produceret af en række eksporterende producenter i Folkerepublikken Kina og Vietnam og om gennemførelse af Domstolens dom i de forenede sager C-659/13 og C-34/14 annulleres.
            
         
               —
            
            
               Europa-Kommissionen tilpligtes at betale sagsomkostningerne.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgerne fremsat tre anbringender.
   
               1.
            
            
               Første anbringende om tilsidesættelse af artikel 5, stk. 1 og 2, TEU, idet den anfægtede forordning savner retsgrundlag, og subsidiært om tilsidesættelse af princippet om institutionel ligevægt i artikel 13, stk. 2, TEU.
            
         
               2.
            
            
               Andet anbringende om tilsidesættelse af artikel 266 TEUF, idet der ikke er truffet de nødvendige foranstaltninger til opfyldelse af dom af 4. februar 2016, C & J Clark International (C-659/13 og C-34/14, EU:C:2016:74).
            
         
               3.
            
            
               Tredje anbringende om tilsidesættelse af artikel 5, stk. 1 og 4, TEU, idet der er blevet vedtaget en retsakt, der går videre end nødvendigt for at nå dens mål.